ΠΡΟΣ :   	                              ΧΧ ΤΕΘΩΡΑΚΙΣΜΕΝΗ ΜΕΡΑΡΧΙΑ
	Πίνακα Αποδεκτών                     «ΜΕΡΑΡΧΙΑ ΙΠΠΙΚΟΥ-ΜΑΚΕΔΟΝΙΑ»
                                                                      4ο ΕΠΙΤΕΛΙΚΟ ΓΡΑΦΕΙΟ/2
                                                  Τηλέφωνο: 2510-461241-40
ΚΟΙΝ  :                                                           Φ.604/9/12970
                                                                           Σ.888
                                                                        Καβάλα, 14 Μαϊ 15
                                                                       Συνηµµένα: ∆ύο (2) φύλλα

ΘΕΜΑ:     Διαγωνισμοί – Συμβάσεις

ΣΧΕΤ:	α. 	Π∆ 118/2007
	β.	ΚΥΑ 2/82452/0020 (ΦΕΚ 2441/2-12-2008)
	γ.	Φ.830/4/8205/Σ.35/04 Φεβ 15/Δ’ ΣΣ/ΔΟΙ

Σας γνωρίζουμε ότι, η Μεραρχία σύμφωνα µε τα καθοριζόμενα στο (α) σχετικό, θα προβεί στη διενέργεια ανοιχτού δημόσιου μειοδοτικού διαγωνισμού, που θα αφορά στην προμήθεια:

«Οπωροκηπευτικών για τις ανάγκες των Στρατιωτικών Μονάδων-Ανεξάρτητων Υπομονάδων-Στρ. Καταστημάτων των Ν. Καβάλας - Δράμας και του Στρατιωτικού Πρατηρίου Δράμας».

Μετά από τα παραπάνω, σας αποστέλλουµε συνηµµένα την υπ’ αριθ. 01/2015 προκήρυξη (περίληψη της αντίστοιχης διακήρυξης) και το σχετικό κείµενο προς δηµοσίευση στον Τύπο, που αφορά στον υπόψη διαγωνισµό και παρακαλούµε:

α.	Το Εθνικό Τυπογραφείο για τη δηµοσίευση του κειµένου της προκήρυξης, που αφορά στη διενέργεια του υπόψη διαγωνισµού στο ΦΕΚ (Τεύχος ∆ιακηρύξεων ∆ηµοσίων Συµβάσεων), σύµφωνα µε το άρθρο 8 παράγραφος 6 του Ν.2741/28-9-1999 (ΦΕΚ 199/99).

β.	Τα Επιµελητήρια όπως µεριµνήσουν ώστε να λάβουν έγκαιρα γνώση τα µέλη τους, µε σκοπό την όσο το δυνατό ευρύτερη συµµετοχή στο διαγωνισµό και για την τοιχοκόλληση της συνηµµένης διακήρυξης στους πίνακες ανακοινώσεων των και την αποστολή των αντίστοιχων δικαιολογητικών στη διεύθυνσή µας (ΧΧ ΤΕΘΩΡΑΚΙΣΜΕΝΗ ΜΕΡΑΡΧΙΑ «ΜΕΡΑΡΧΙΑ ΙΠΠΙΚΟΥ-ΜΑΚΕΔΟΝΙΑ» /4ο ΕΠΙΤΕΛΙΚΟ ΓΡΑΦΕΙΟ/2, Στρατόπεδο «ΚΑΡΑΚΩΣΤΑ», Καβάλα, ΤΚ 65404).

γ.   Τις εφηµερίδες:

                       (1)    Να δηµοσιεύσουν το συνηµµένο κείµενο προς δηµοσίευση, το αργότερο μέχρι 20 Μαΐου 2015 και σε περίπτωση που αυτές δεν κυκλοφορούν αυτή την ηµέρα, η δηµοσίευση να γίνει την επόµενη. Κατά τη δηµοσίευση:

(α)    Να   χρησιµοποιηθούν   στοιχεία   Νο   6   και   µόνο   σε περίπτωση έλλειψης τέτοιων στοιχείων να χρησιµοποιηθούν Νο 8.

./.

- 2 -

(β)    Οι τίτλοι της δηµοσίευσης να καταλαµβάνουν χώρο όχι ανώτερο των 10 χιλ, οι δε υπότιτλοι όχι ανώτερο των 7 χιλ.

(γ)    Ο τίτλος της Μονάδας στο τέλος της διακήρυξης δε θα υπερβαίνει τον 1 στίχο και 3 χιλιοστά.

(2)    Να εκδώσουν τιµολόγιο προς την ΙΣ/ΧΧ ΤΘΜ, µε τις τιµές που καθορίζονται στο (β) σχετικό, για να πραγματοποιηθεί η πληρωμή των εξόδων δηµοσίευσης. Επιπλέον, σας γνωρίζουμε, αναφορικά με τις δαπάνες δημοσιεύσεων επί διαγωνισμών, ότι οι υπόψη δαπάνες βαρύνουν τις ειδικές πιστώσεις των οικείων, κατά περίπτωση Π/Υ των Υπουργείων, σύμφωνα το (γ) σχετικό.

Το ΓΕΣ/∆ΕΝ∆ΗΣ στο οποίο κοινοποιείται η διακήρυξη (υ.τ.α.), παρακαλείται να την αναρτήσει στην ιστοσελίδα www.army.gr.

Τέλος, παρακαλούνται οι ∆ήµοι Δράμας και Καβάλας να αναρτήσουν τη συνηµµένη διακήρυξη στους χώρους ανακοινώσεών τους, για την καλύτερη και ευρύτερη ενηµέρωση του κοινού των πόλεων.

Χειριστής θέµατος: Ανθλγός (ΕΜ) Εμμανουήλ Παντούρης, Βοηθός 4ου ΕΓ/ΧΧ ΤΘΜ, τηλ.: 2510-461241-40.

	Υπτγος Βασίλειος Δοκμετζόγλου	
Ακριβές Αντίγραφο	Διοικητής	
		
Ανθλγός (ΕΜ) Εμμανουήλ Παντούρης		
              4o ΕΓ/2		

ΠΙΝΑΚΑΣ ΑΠΟΔΕΚΤΩΝ
Αποδέκτες για Ενέργεια
ΕΘΝΙΚΟ ΤΥΠΟΓΡΑΦΕΙΟ, Καποδιστρίου 34 Αθήνα, TK 10432 (dds@et.gr)
ΚΕΝΤΡΙΚΗ ΕΝΩΣΗ ΕΠΙΜΕΛΗΤΗΡΙΩΝ ΕΛΛΑΔΟΣ,  Ακαδημίας 6 ΤΚ 10671 Αθήνα (keeuhcci@uhc.gr)
ΕΜΠΟΡΙΚΟ & ΒΙΟΜΗΧΑΝΙΚΟ ΕΠΙΜΕΛΗΤΗΡΙΟ ΔΡΑΜΑΣ Λ. Λαμπριανίδη 40 ΤΚ 66100, Δράμα (ccidrama@dramanet.gr)
ΕΜΠΟΡΙΚΟ & ΒΙΟΜΗΧΑΝΙΚΟ ΕΠΙΜΕΛΗΤΗΡΙΟ ΚΑΒΑΛΑΣ Ομονοίας 50 ΤΚ 65302, Καβάλα (info@chamberofkavala.gr)
Εφημερίδα «ΤΑΧΥΔΡΟΜΟΣ» Παύλου Μελά 24 ΤΚ 65302 Καβάλα (FAX: 2510-223339 Τηλ: 2510 223348, taxydrom@otenet.gr)
Εφημερίδα «ΧΡΟΝΙΚΑ» Άρμεν 18 Δράμα, ΤΚ 66100 (FAX 2521024751 Τηλ: 25210 20009, xronikad@otenet.gr)
Εφημερίδα «ΝΑΥΤΕΜΠΟΡΙΚΗ», Λένορμαν 205, ΤΚ 10442, ΑΘΗΝΑ (FAX: 210 5198295 – τηλ. 210 5198000) tgili@naftemporiki.gr
Αποδέκτες για Πληροφορία
ΓΕΣ/ΔΕΝΔΗΣ
Γ’ΣΣ/ΔΕΛ - ΔΥΔΜ - ΔΟΙ 
Δ’ΣΣ/ΔΥΔΜ - ΔΟΙ
ΙΣ/ΧΧ ΤΘΜ
Σ.Π. Δράμας

ΠΡΟΚΗΡΥΞΗ ΔΙΑΓΩΝΙΣΜΟΥ Υπ’ αριθ. 01/2015

Ανακοινώνεται από τη Στρατιωτική Υπηρεσία ότι, θα διενεργηθεί Ανοιχτός Δημόσιος Μειοδοτικός ∆ιαγωνισµός, για την προµήθεια οπωροκηπευτικών, για τις ανάγκες των Στρατιωτικών Μονάδων - Ανεξάρτητων Υπομονάδων - Στρ. Καταστη-μάτων των Ν. Καβάλας - Δράμας και του Στρατιωτικού Πρατηρίου Δράμας.

		Κριτήριο κατακύρωσης θα είναι η χαµηλότερη τιµή (έκπτωση % ,επί της  μέσης λιανικής τιμής πωλήσεως των νωπών οπωροκηπευτικών σύμφωνα με το πιστοποιητικό τιμών της οικείας Νομαρχίας (Τμήμα Εμπορίου) που θα προσκομίζει η επιτροπή ποσοτικού και ποιοτικού ελέγχου παραλαβής και κοστολογήσεως εμπορευμάτων με τον προμηθευτή ή νόμιμο αντιπρόσωπο αυτού, κάθε Παρασκευή ή την πρώτη ή τη τελευταία εργάσιμη από αυτή, εάν είναι αργία, των προς προμήθεια προϊόντων) και η συνολική εκτιµώµενη αξία θα ανέρχεται περίπου σε εξήντα πέντε χιλιάδες ευρώ (65.000,00 €)  περίπου χωρίς Φ.Π.Α.

Η συµβατική υποχρέωση του προµηθευτή θα είναι διάρκειας 1 έτους, µε δικαίωµα παράτασης της ισχύος της σύµβασης για 1 και 1 εξάµηνο.

Ο διαγωνισµός θα πραγµατοποιηθεί µε χρήση της πλατφόρµας του Εθνικού Συστήµατος Ηλεκτρονικών ∆ηµοσίων Συµβάσεων (ΕΣΗ∆ΗΣ), µέσω της διαδικτυακής πύλης www.promitheus.gov.gr. Ως καταληκτική ηµεροµηνία υποβολής των προσφορών στο σύστηµα, ορίζεται η 6 Ιουλ 15, ηµέρα Δευτέρα. Οι ενδιαφερόμενοι συμμετέχοντες θα πρέπει να υποβάλλουν φωτοαντίγραφα των απαιτούμενων από το ΕΣΗΔΗΣ εγγράφων στην ΧΧ ΤΕΘΩΡΑΚΙΣΜΕΝΗ ΜΕΡΑΡΧΙΑ «ΜΕΡΑΡΧΙΑ ΙΠΠΙΚΟΥ-ΜΑΚΕΔΟΝΙΑ» /4ο ΕΠΙΤΕΛΙΚΟ ΓΡΑΦΕΙΟ/2, Στρατόπεδο «ΚΑΡΑΚΩΣΤΑ», Καβάλα, ΤΚ 65404, τηλέφωνο: 2510-461241-40, μέχρι  την 9 Ιουλ 15, ηµέρα Πέμπτη.

          Η αποσφράγιση των «Δικαιολογητικών Συμμετοχής – Τεχνικών Προσφορών» θα γίνει ηλεκτρονικά, από το αρµόδιο, πιστοποιηµένο στο σύστηµα, συλλογικό όργανο (επιτροπή διενέργειας του διαγωνισµού), την 10 Ιουλ 15, ηµέρα Παρασκευή και ώρα 09:00. Η αποσφράγιση των «Οικονομικών Προσφορών» θα γίνει επίσης ηλεκτρονικά, από το αρµόδιο, πιστοποιηµένο στο σύστηµα, συλλογικό όργανο (επιτροπή διενέργειας του διαγωνισµού), την 13 Ιουλ 15, ηµέρα Δευτέρα και ώρα 09:00, εφαρµοζόµενων κατά τη διάρκεια των ανωτέρω, των κείµενων διατάξεων για την ανάθεση δηµοσίων συµβάσεων και διαδικασιών.

Σε περίπτωση τεχνικής αδυναµίας λειτουργίας του ΕΣΗ∆ΗΣ, ή άλλου ανυπέρβλητου κωλύµατος οφειλόµενου σε γεγονότα µη δυνάµενα να προβλεφθούν, η Μεραρχία θα προχωρήσει στη διεξαγωγή του διαγωνισµού χωρίς τη χρήση του υπόψη συστήµατος, σύµφωνα µε τις προβλέψεις του άρθρου 6, παράγραφος   4   του    Ν.4155/2013.  Σε αυτή την περίπτωση, η όλη διαδικασία διενέργειας του διαγωνισμού θα διενεργηθεί στη ΛΑΦ Καβάλας την 13 Ιουλ 15, ηµέρα Δευτέρα και ώρα 09:00.

	Σχετικές πληροφορίες θα διατίθενται από την ΧΧ ΤΘΜ/4ο ΕΓ Στρατόπεδο «Καρακώστα», ΤΚ 65404, Καβάλα, τηλέφωνο: 2510-461241-40, email: xxmerarxia@yahoo.gr ή xxtum@army.gr ), καθηµερινά πλην Σαββάτου - Κυριακής, µέχρι 14:00 Ω.

Από τη Στρατιωτική Υπηρεσία